Κίφερ Σάδερλαντ

Ο Κίφερ Σάδερλαντ (Kiefer William Frederick Dempsey George Rufus Sutherland, γενν. 21 Δεκεμβρίου 1966) είναι Καναδός παραγωγός, σκηνοθέτης και ηθοποιός. Είναι διάσημος για τον ρόλο του Jack Bauer στη σειρά του καναλιού Fox 24. Χάρη σε αυτή έχει κερδίσει Βραβείο Έμμυ, μια Χρυσή Σφαίρα, δύο Screen Actors Guild Awards και δύο Satellite Awards.

Βιογραφία
Γεννήθηκε στην Αγγλία στις 21 Δεκεμβρίου 1966. Ο Κίφερ έχει μια δίδυμη αδερφή, την Ρέιτσελ. Οι γονείς τους είναι ο Ντόναλντ Σάδερλαντ και η Σίρλεϊ Ντάγκλας και οι δύο ηθοποιοί. Χώρισαν το 1971.  Μετά το διαζύγιο , ο Κίφερ και η μητέρα του μετακόμισαν από το σπίτι τους στο Λος Άντζελες στο Τορόντο, όπου παρακολούθησε καθολικό σχολείο έως ότου γίνει 15 ετών.

Το ενδιαφέρον του για την ηθοποιία ξεκίνησε πολύ νωρίς. Το 1983, εμφανίστηκε στην πρώτη του μεγάλου μήκους ταινία, Max Dugan Returns, μαζί με τον πατέρα του. Έχει εμφανιστεί σε πολλές ταινίες σε όλη τη δεκαετία του 1980, συμπεριλαμβανομένων των The Bay Boy, Stand Rob Reiner και το βαμπίρ θρίλερ The Lost Boys. Το 1986, ίδρυσε την δικιά του εταιρεία παραγωγής την Sutherland Still Water Productions, που πήρε το όνομά της  από ένα ποτάμι που διέσχιζε το ράντσο του στη Montana.

Το 1990 ο Σάδερλαντ κέρδισε την παγκόσμια προσοχή για τον ρόλο του στην ταινία Flatliners, ένα ψυχόδραμα με συμπρωταγωνιστή τον Κέβιν Μπέικον, William Baldwin και την Julia Roberts (με την οποία  είχαν ένα φλογερό ειδύλλιο). Δύο χρόνια αργότερα, πρωταγωνίστησε στην υπερπαραγωγή A Few Good Men, και μέσα σε ένα χρόνο, έκανε το σκηνοθετικό του ντεμπούτο με το τηλεοπτικό δράμα Last Light, στο οποίο πρωταγωνιστούσε, ως τρόφιμος των φυλακών.

Στα τέλη της δεκαετίας του 1990 έδειξε την προτίμησή για ταινίες πιο σκοτεινές, με έντονα ψυχολογικά σενάρια. Το 1997, πρωταγωνίστησε στο σύγχρονο φιλμ νουάρ The Last Days of Frankie the Fly και την επιστημονική  ταινία φαντασίας - μυστήριου Dark City. Παράλληλα σκηνοθέτησε την δεύτερη ταινία του τη Woman Wanted το 1999, καθώς και το ψυχολογικό δράμα  Ground Control.Ο Κίφερ το 2000 έκανε μια αλλαγή από τα ψυχολογικά δράματα και τις σκοτεινές ταινίες, σε μια κωμωδία, εμποτισμένη με εκκεντρικό χιούμορ την Picking Up the Pieces. Την ίδια χρονιά πρωταγωνίστησε στην επιτυχημένη σειρά του Stephen Hopkins το 24, η οποία του χάρισε την πρώτη του Χρυσή Σφαίρα. ο Σάδερλαντ επέστρεψε ως Jack Bauer στην τηλεταινία, 24:Redemption. Από το 2001 μέχρι το 2010 αφοσιώθηκε εξ΄ ολοκλήρου στην σειρά την οποία σταμάτησε το 2010. Κατόπιν ακολούθησε η σειρά Touch για δύο σεζόν και το 2014 επέστρεψε στο ρόλο που τον καθιέρωσε, για 12 επεισόδια. Το 2017, ο Κίφερ Σάδερλαντ πρωταγωνίστησε στη σειρά του Netflix με τίτλο "Ο Επιζών της επόμενης Ημέρας" και εξαιτίας της μεγάλης τής απήχησης, το Νetflix αγόρασε τα δικαιώματα της σειράς από το ABC και γύρισε 3ο κύκλο. Σε αυτό το πολιτικό δράμα, ο Σάδερλαντ, υποδύονταν τον δυναμικό μεν αλλά πολιτικά άπειρο πρόεδρο Τομ Κίρκμαν. Η σειρά κέρδισε υποψηφιότητα βραβείου καλύτερου νεου τηλεοπτικού δράματος στα  People's Choice Awards.

Ο Σάδερλαντ ήταν παντρεμένος με την Camelia Kath από το 1987 έως 1990. Έχει μια κόρη τη Sarah Jude, μαζί με μια θετή κόρη, τη Michelle Kath. Ο Σάδερλαντ παντρεύτηκε Kelly Winn το 1996. Το ζευγάρι χώρισε το 1999. Το διαζύγιο βγήκε το 2004.

Ο Κίφερ Σάδερλαντ έχει απασχολήσει κατά καιρούς τις αρχές, με συλλήψεις που σχετίζονται κυρίως με παραβάσεις υπό την επήρεια αλκοόλ και επεισόδια σε δημόσιους χώρους. Το 2007 καταδικάστηκε σε ποινή φυλάκισης 48 ημερών για οδήγηση υπό την επήρεια αλκοόλ και παραβίαση όρων αναστολής, ενώ το 2009 συνελήφθη για επίθεση, με την κατηγορία να αποσύρεται αργότερα. Το 2020 συνελήφθη μετά από τροχαία παράβαση στο Χόλιγουντ. Τον Ιανουάριο του 2026 συνελήφθη στο Χόλιγουντ έπειτα από καταγγελία ότι επιτέθηκε σε οδηγό υπηρεσίας μετακίνησης και προέβη σε ποινικά κολάσιμες απειλές, αφέθηκε ελεύθερος με εγγύηση 50.000 δολαρίων και ορίστηκε να παρουσιαστεί στο δικαστήριο στις 2 Φεβρουαρίου 2026.
Παραπομπές

 Εξωτερικοί σύνδεσμοι 
 Η βιογραφία του στα αγγλικά


Κατηγορία:Καναδοί τραγουδιστές
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής